b'\n_START_ARTICLE_\nLiivil\xc3\xa4ismurteet\n_START_PARAGRAPH_\nLiivil\xc3\xa4ismurteet (latv. L\xc4\xabbiskais dialekts) ovat latvian kielen murteita. Ne voidaan luokitella yhdeksi kolmesta p\xc3\xa4\xc3\xa4murreryhm\xc3\xa4st\xc3\xa4, tai latvian keskimurteiden alamurteiksi. Latvian muista murteista se eroaa siin\xc3\xa4 olevien lukuisten liivin kielest\xc3\xa4 tulleiden substraattimuotojen takia, jotka eiv\xc3\xa4t ole yht\xc3\xa4 yleisi\xc3\xa4 muissa latvian murteissa. Liivil\xc3\xa4ismurre voidaan jakaa edelleen Kurzemen ja Vidzemen alueiden murteisiin, joista Kurzemen murre voidaan jakaa kahteen alamurteeseen. Liivil\xc3\xa4ismurteita puhuvat latvialaistuneiden liivil\xc3\xa4isten j\xc3\xa4lkel\xc3\xa4iset.\n_START_SECTION_\nPiirteet\n_START_PARAGRAPH_\n\xc3\x84\xc3\xa4nt\xc3\xa4myksellisesti liivil\xc3\xa4ismurteiden ero muihin verrattuna n\xc3\xa4kyy lyhyiden takavokaalien poissaolona ja pitkien takavokaalien lyhentymisen\xc3\xa4. Esimerkiksi sana labi ("hyvin") \xc3\xa4\xc3\xa4nnet\xc3\xa4\xc3\xa4n l\xc4\x81b ja sana kaza ("vuohi") \xc3\xa4\xc3\xa4net\xc3\xa4\xc3\xa4n k\xc4\x81. Normaalit pitk\xc3\xa4t suppeat vokaalit \xc3\xa4\xc3\xa4ntyv\xc3\xa4t lyhyin\xc3\xa4 ja v\xc3\xa4lji\xc3\xa4 vokaaleja ei ole ollenkaan tai ne lyhennet\xc3\xa4\xc3\xa4n. Lyhent\xc3\xa4misest\xc3\xa4 esimerkin\xc3\xa4 sana run\xc4\x81t ("puhua") \xc3\xa4\xc3\xa4net\xc3\xa4\xc3\xa4n runat. V\xc3\xa4lj\xc3\xa4t vokaalit poistuvat kokonaan esimerkiksi sanassa uozuoli\xc5\x86\xc5\xa1 ("tammi"), joka \xc3\xa4\xc3\xa4net\xc3\xa4\xc3\xa4n muodossa uzli\xc5\xa1.'